**Кыргыз Республикасынын Министрлер Кабинетинин 2022-жылдын 24-февралындагы № 95 "Кыргыз Республикасынын Салык кодексинин 59, 85, 127, 130, 131, 329, 414 жана 415-беренелеринин талаптарын ишке ашыруу боюнча чаралар жөнүндө"**

**токтомуна өзгөртүүлөрдү киргизүү тууралуу»**

**Кыргыз Республикасынын Министрлер Кабинетинин токтом долбооруна**

**НЕГИЗДЕМЕ-МААЛЫМКАТ**

1. **Максаты жана милдеттери**

Бул токтомдун долбоорунун максаты жана милдети “Кыргыз Республикасынын жарандарынын ден соолугун тамекини керектөөдө, никотиндин жана айланадагы тамекинин түтүнүнүн жана аэрозолдун таасиринен коргоо жөнүндө” Кыргыз Республикасынын Мыйзамынын 12-беренесин ишке ашыруу жана чыпкаланган тамекилерге жана чыпкаланбаган тамекилерге минималдуу чекене баалар жөнүндө мыйзамдардын жоболорун рейддик салыктык контролдоо аркылуу сактоону камсыз кылуу.

1. **Баяндоо бөлүгү**

«Кыргыз Республикасынын жарандарынын ден соолугун тамекини керектөөнүн, никотиндин жана тамекинин түтүнүнүн жана аэрозолдун таасиринен коргоо жөнүндө» Кыргыз Республикасынын Мыйзамынын (мындан ары - Мыйзам) 12-беренесине ылайык, Кыргыз Республикасынын Министрлер Кабинети тамеки жана никотин камтыган продукцияны керектөөнү кыскартуу жана калктын ден соолугун чыңдоо максатында тамекинин жана курамында никотин бар продукциянын бардык түрлөрүнө карата салык жана баа саясатын, Кыргыз Республикасынын салык мыйзамдарына жана (же) анын чечимдерине ылайык ысытылган тамеки, ЭСДН (анын ичинде электрондук тамеки) жана алар үчүн чечимдерин ишке ашырууну камсыз кылат.

Кыргыз Республикасынын Өкмөтүнүн 2016-жылдын 13-декабрындагы No 668 “Фильтирленген жана чыпкаланбаган тамекилерге минималдуу чекене бааларды белгилөө жөнүндө” токтомуна ылайык чыпкадан өткөрүлгөн жана чыпкаланбаган тамекилерге чекене баалардын минималдуу өлчөмү белгиленген, чекене баасы 20 (жыйырма) даана тамеки, 2022-жылдын 1-январынан баштап 90 сом.

Кыргыз Республикасынын Кылмыш-жаза кодексинин 315-беренесинде тамеки буюмдарын жана алкоголдук ичимдиктерди минималдуу чекене баадан төмөн баада сатуу үчүн жоопкерчилик белгиленген. Ушул берене боюнча айып салуучу орган мамлекеттик салык кызматынын ыйгарым укуктуу органы болуп саналат. Ошол эле учурда, бүгүнкү күндө салык органы тарабынан бул айып пул салуу механизми жок, анткени рейддик салык контролун жүргүзүүнүн жана материалдарын иштеп чыгуунун Тартибинде тамеки буюмдарын минималдуу чекене баасынан төмөн баада сатуу фактыларын аныктоо боюнча ыйгарым укуктар жок. Ушуга байланыштуу Рейддик салык контролун жүргүзүүнүн жана материалдарды иштеп чыгуунун тартибине Кыргыз Республикасынын Өкмөтүнүн 2022- жылдын 24-февралындагы № 95 Салык кодексине ылайык “59, 85, 127, 130, 131, 329, 414 жана 415-беренелерине толуктоолорду киргизүү жана салык кызматына тамеки буюмдарын минималдуу чекене баадан төмөн баада сатуу фактыларын аныктоого ыйгарым укуктары берилүүсү сунушталууд.

1. **Мүмкүн болуучу социалдык, экономикалык, укуктук, укук коргоо чулук, гендердик, экологиялык, коррупциялы ккесепеттердин божомолдору**

Кыргыз Республикасынын Министрлер Кабинетинин ушул токтом долбоорун кабыл алуу терс социалдык, экономикалык, укуктук, укук коргоо чулук, гендердик, экологиялык, коррупциялы ккесепеттерге алып келбейт

1. **Коомдук талкуунун жыйынтыктары жөнүндө маалымат**

Долбоор Кыргыз Республикасынын Министрлер Кабинетинин расмий сайтына 2023-жылдын “\_\_”\_\_\_\_ жана Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталына 2023-жылдын “\_\_\_”\_\_\_\_\_\_ жайгаштырылган.

1. **Долбоордун мыйзамдарга шайкешкелишине талдоо жүргүзүү**

Долбоор Кыргыз Республикасынын улуттук мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

1. **Каржылоо зарылдыгы жөнүндө маалымат**

Кыргыз Республикасынын Министрлер Кабинетинин ушул токтом долбоору кабыл алуу республикалык бюджеттен кошумча финансылык чыгымдарга алып келбейт.

**7. Жөнгө салуу чулук таасирин талдоо жүргүзүү жөнүндө маалымат**

Бул токтомдун долбоору “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 19-беренесине ылайык ишкердик ишти жөнгө салгандыктан, бул токтомдун долбоору жөнгө салуучу таасирге талдоо жүргүзүүгө жатат.

**Министр Г.М. Баатырова**